b'\n_START_ARTICLE_\nJohn Turturro\n_START_SECTION_\nBiografia\n_START_PARAGRAPH_\nJohn Turturro neix el 1957 a Brooklyn, Nova York, \xc3\xa9s procedent d\'una fam\xc3\xadlia italo-americana cat\xc3\xb2lica. El seu pare \xc3\xa9s originari de Giovinazzo a la prov\xc3\xadncia de Bari (Pulla). La seva mare \xc3\xa9s d\'origen Sicili\xc3\xa0. El nom Turturro ve de l\'itali\xc3\xa0 Tortora que significa T\xc3\xb3rtora. John t\xc3\xa9 6 anys quan la seva fam\xc3\xadlia deixa Brooklyn per instal\xc2\xb7lar-se a Rosedale al barri del Queens a Nova York._NEWLINE_John es diploma en art dram\xc3\xa0tic per la State University Of New York i continua els seus estudis universitaris amb un  Master of Fine Arts  a la Universitat Yale. Tamb\xc3\xa9 va treballar com a figurant a Toro salvatge (1980)._NEWLINE_John Turturro va crear el personatge principal d\'una de les obres de John Patrick Shanley, Danny And The Deep Blue Sea, en una confer\xc3\xa8ncia de dramaturgs donada al teatre Eugene Gladstone O\'Neill el 1983. El va encarnar l\'any seg\xc3\xbcent "off brodway" cosa que li va valer un Premi Obie._NEWLINE_A Spike Lee li agrada tant l\'actuaci\xc3\xb3 de Turturro a Cinc cantonades que li d\xc3\xb3na un dels papers principals a la seva pel\xc2\xb7l\xc3\xadcula Do the Right Thing el 1989, el de Pino, un racista virulent. Aquesta pel\xc2\xb7l\xc3\xadcula marca el comen\xc3\xa7ament d\'una llarga col\xc2\xb7laboraci\xc3\xb3 entre Turturro i Spike Lee._NEWLINE_Est\xc3\xa0 igual de c\xc3\xb2mode als papers c\xc3\xb2mics com als dram\xc3\xa0tics, i John col\xc2\xb7labora tamb\xc3\xa9 amb els Germans Coen, apareixent en Mort entre les flors el 1990 Barton Fink el 1991, El gran Lebowski el 1998 i m\xc3\xa9s recentment O Brother, Where Art Thou? en l\'any 2000. Es troba tamb\xc3\xa9 a Self Control una com\xc3\xa8dia on fa de pacient de Jack Nicholson metge. Fa d\'antagonista de Johnny Depp a La finestra secreta. John Turturro fa sovint aparicions com estrella convidada en la s\xc3\xa8rie Monk on interpreta el paper del germ\xc3\xa0 exc\xc3\xa8ntric d\'Adrian: Ambrose Monk._NEWLINE_John Turturro \xc3\xa9s el productor, director i actor de la pel\xc2\xb7l\xc3\xadcula Illuminata (1999) en la qual actua la seva dona Katherine Borowitz._NEWLINE_El 2005, escriu i dirigeix la pel\xc2\xb7l\xc3\xadcula The Moon and the Son. Ha aparegut recentment a la pel\xc2\xb7l\xc3\xadcula de Robert De Niro, Raons d\'estat, on fa el paper del bra\xc3\xa7 dret de l\'agent de la CIA Edward Wilson encarnat per Matt Damon.\n_START_SECTION_\nFilmografia\n_START_PARAGRAPH_\nLes seves pel\xc2\xb7l\xc3\xadcules m\xc3\xa9s destacades s\xc3\xb3n:'